CELEX: 22007D0022
Language: hu
Date: 2007-04-27 00:00:00
Title: Az EGT-Vegyesbizottság 22/2007 határozata ( 2007. április 27. ) az EGT-megállapodás XI. mellékletének (Távközlési szolgáltatások) módosításáról

9.8.2007   
            
            
               HU
            
            
               Az Európai Unió Hivatalos Lapja
            
            
               L 209/40
            
         
      AZ EGT-VEGYESBIZOTTSÁG
   
   22/2007 határozata
   (2007. április 27.)
   az EGT-megállapodás XI. mellékletének (Távközlési szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XI. mellékletét a 2006. szeptember 22-i 120/2006 EGT-vegyesbizottsági határozat (1) módosította.
            
         
               (2)
            
            
               A nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 90/544/EGK tanácsi irányelv hatályon kívül helyezéséről szóló, 2005. december 14-i 2005/82/EK európai parlamenti és a tanács irányelvet (2) bele kell foglalni a megállapodásba.
            
         
               (3)
            
            
               A 169,4–169,8125 MHz frekvenciasáv Közösségen belüli összehangolásáról szóló, 2005. december 20-i 2005/928/EK bizottsági határozatot (3) bele kell foglalni a megállapodásba.
            
         
               (4)
            
            
               A 2005/82/EK irányelv hatályon kívül helyezi a megállapodásba foglalt 90/544/EGK irányelvet (4), amelyet következésképpen a megállapodásból el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XI. melléklete a következőképpen módosul:
   
               1.
            
            
               A 4. pont (90/544/EGK tanácsi irányelv) szövege helyébe a következő szöveg lép:
               „32005 L 0082: az Európai Parlament és a Tanács 2005. december 14-i 2005/82/EK irányelve a nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 90/544/EGK tanácsi irányelv hatályon kívül helyezéséről (HL L 344., 2005.12.27., 38. o.).”
            
         
               2.
            
            
               A szöveg az 5cs. pont után (2005/513/EK bizottsági határozat) a következő ponttal egészül ki:
               
                           „5ct.
                        
                        
                           
                              32005 D 0928: a Bizottság 2005. december 20-i 2005/928/EK határozata a 169,4–169,8125 MHz frekvenciasáv Közösségen belüli összehangolásáról (HL L 344., 2005.12.27., 47. o.).”
                        
                     
         2. cikk
   A 2005/82/EK irányelvnek és a 2005/928/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. április 28-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. április 27-én.
      
         
            az EGT-Vegyesbizottság részéről
         
         
            az elnök
         
         Alan SEATTER
         
      
   
   
      (1)  HL L 333., 2006.11.30., 47. o.
   
   
      (2)  HL L 344., 2005.12.27., 38. o.
   
   
      (3)  HL L 344., 2005.12.27., 47. o.
   
   
      (4)  HL L 310., 1990.11.9., 28. o.
   
   
      (5)  Alkotmányos követelmények fennállását nem jelezték.